**Հաշվետվություն**

**Շիրակի մարզի Ամասիա համայնքի 2018 թվականի տարեկան աշխատանքային պլանի իրականացման վերաբերյալ**

****

**Ամասիա 2018**

**Բովանդակություն**

[Ներածություն 3](#_Toc522792373)

[Համայնքի 2018թ. ՏԱՊ-ի իրականացման վերլուծություն (ըստ ոլորտների),](#_Toc522792374) [1-ին կիսամյակ 4](#_Toc522792375)

[**Ընդհանուր համայնքային ոլորտ** 4](#_Toc522792376)

[**Քաղաքաշինություն և կոմունալ տնտեսություն ոլորտ** 5](#_Toc522792377)

[**Տրանսպորտի ոլորտ** 5](#_Toc522792378)

[**Կրթության ոլորտ** 5](#_Toc522792379)

[**Մշակույթի և երիտասարդության հետ տարվող աշխատանքների ոլորտ** 6](#_Toc522792380)

[**Ֆիզիկական կուլտուրայի և սպորտի ոլորտ** 6](#_Toc522792381)

[**Սոցիալական պաշտպանության ոլորտ** 6](#_Toc522792382)

[**Գյուղատնտեսություն ոլորտ** 7](#_Toc522792383)

[**Շրջակա միջավայրի պահպանության ոլորտ** 7](#_Toc522792384)

[Եզրակացություններ և առաջարկություններ 7](#_Toc522792385)

[Հավելվածներ 9](#_Toc522792386)

[**Հավելված 1** 9](#_Toc522792387)

[**Հավելված 2** 11](#_Toc522792388)

# **Ներածություն**

Սույն հաշվետվությունը մշակվել է համայնքի աշխատակազմի և համայնքի ղեկավարին կից գործող ԽՄ-ի կողմից՝ ՀՀ ՏԿԶՆ, ԳՄՀԸ աջակցությամբ ՀՖՄ-ի կողմից իրականացվող «Բազմաբնակավայր համայնքների տարեկան աշխատանքային պլանների (ՏԱՊ-երի) մշակում և կառավարում» ծրագրի շրջանակներում։ ՏԱՊ-ի մոնիթորինգի աշխատանքներում ներգրավվել են նաև համայնքում գործող ՔՀՄՀ կազմակերպությունները և խմբերը, ակտիվ բնակիչները և շահագրգիռ այլ կողմերը։

Հաշվետվությունը հասցեագրված է Ամասիա բազմաբնակավայր համայնքի ՏԻՄ-երին, աշխատակազմին, համայնքային կազմակերպություններին, բնակիչներին, քաղաքացիական հասարակության և մասնավոր հատվածի կազմակերպություններին և խմբերին, ինչպես նաև շահագրգիռ այլ անձանց:

ՏԱՊ-ի իրականացման վերաբերյալ **հաշվետվության** մեջ ներկայացված են` ՏԱՊ-ի իրականացման վերլուծությունը (ըստ ոլորտների) և մոնիթորինգի արդյունքում արված եզրակացությունները և առաջարկությունները:

**Հավելված 1-ում** ներկայացված է համայնքի 2018թ. ՏԱՊ-ի ծախսերի կատարողականը (ըստ ոլորտների և ծրագրերի)։ **Հավելված 2-ում** ներկայացված է տեղեկատվություն ՏԱՊ-ում ներառված ծրագրերի արդյունքային ցուցանիշների կիսամյակային մոնիթորինգի վերաբերյալ։

# **Համայնքի 2018թ. ՏԱՊ-ի իրականացման վերլուծություն (ըստ ոլորտների),**

# **1-ին կիսամյակ**

Ամասիա համայնքի 2018թ. ՏԱՊ-ի 1-ին կիսամյակի ծրագրերի կատարողականը դիտարկելիս կարելի է տեսնել, որ նախատեսվածից առկա են որոշակի շեղումներ: Ընդ որում, ըստ համայնքի ղեկավարի լիազորությունների ոլորտների դիտարկելիս, կարելի է նկատել, որ առկա են կիսամյակային պլանների ինչպես զգալի գերակատարումներ, այնպես էլ լուրջ թերակատարումներ (Հավելված 2): Ստորև ներկայացված է ըստ առանձին ոլորտների իրականացված ծրագրերի ամփոփ նկարագրությունը:

## **Ընդհանուր համայնքային ոլորտ**

Ոլորտում ՏԱՊ-ով նախատեսվել է իրականացնել «Ընդհանուր բնույթի համայնքային ծառայությունների մատուցում» ծրագիրը, որի համար 1-ին կիսամյակում կատարվել են 37 մլն 651.0 հազար դրամի ծախսեր։ Կադրային փոփոխություններ տեղի չեն ունեցել, բարելավվել են աշխատակիցների աշխատանքային պայմանները։ Ծրագիր ընթանում է բնականոն հունով։ Սպասարկման ծառայությունների որակի բարձրացման համար շեշտը դրվել էաշխատակազմի ինստիտուցիոնալ կարողությունների բարձրացման և աշխատակազմի գործունեության թափանցիկության վրա։

Աշխատանքներ են տարվել համայնքապետարանի կողմից մատուցվող ծառայությունները մասնավոր հատվածի միջոցով իրականացնելու (պատվիրակելու) ուղղությամբ։ Այս կերպ փորձ է արվել, օգտագործելով մասնավոր հատվածի փորձառությունն ու ֆինանսական միջոցները, համայնքում բարելավել մատուցվող ծառայությունների որակն ու ծախսարդյունավետությունը, լուծվել են բնակավայրերի զարգացման մի շարք խնդիրներ։ Մասնավոր հատվածի միջոցով մատուցվել են ճանապարհների սպասարկման և լուսավորության ցանցի կառուցման, գերեզմանատան ցանկապատման ծառայություններ։ Պատշաճ կերպով գործել է համայնքապետարանի պաշտոնական համացանցային կայքը, շահագործվում է «Համայնքային կառավարման տեղեկատվական համակարգը»։ Համայնքի պաշտոնական համացանցային կայքի առկայությունը ( [www.amasia.am](http://www.amasia.am) ) հնարավորություն է տալիս, ավելի արագ և արդյունավետ կազմակերպել աշխատանքները, համայնքի բնակիչները հնարավորություն ունեն կայքի միջոցով ծանոթանալու համայնքապետարանի կողմից մատուցվող ծառայություններին, սպասարկման վճարներին, բյուջեից իրականացվող ծախսերին, ինչի արդյունքում նվազել է ստացվող դիմում-բողոքների քանակը։ Համայնքի պաշտոնական համացանցային կայքի միջոցով պարբերաբար իրականացվել են հարցումներ, որոնցով հնարավոր է եղել գնահատել օրինակ՝ բնակչությանը մատուցվող հանրային ծառայությունների որակը։ Ծրագրի իրականացման ընթացքում եղել են որոշակի տնտեսումներ՝ կապված որոշ ապրանքատեսակների առավել մատչելի գներով ձեռք բերման հետ։

## **Քաղաքաշինության և կոմունալ տնտեսության ոլորտ**

Քաղաքաշինության և կոմունալ տնտեսության ոլորտում 2018թ. ընթացքում համայնքի բյուջեի միջոցներից Ամասիա բնակավայրում իրականացվել է 1 մլն 67.5 հազար դրամ գումարի ծախսեր: Մասնավորապես, կազմվել են նախագծանախահաշվային փաստաթղթեր Ամասիա բնակավայրի բազմաբնակարան շենքերի տանիքների վերանորոգման նպատակով, գիշերային լուսավորության ցանցերի վերանորոգման և ընդլայնման հետ կապված կազմակերպվել է գնման գործընթաց, իրականացվել են նաև աշխատանքների և անհրաժեշտ նյութերի գնման գործընթացներ տանիքների վերանորոգման նպատակով։ Համայնքի 2018թ. ՏԱՊ-ում ներառված քաղաքաշինության և կոմունալ տնտեսության ոլորտի ծրագրերն իրականացվել են մասամբ։ Աշխատանքները դեռևս ընթացքի մեջ են։ Միաժամանակ աշխատանքներ են տարվում, որպեսզի պետական բյուջեից ստացվեն նպատակային հատկացումներ՝ կապիտալ աշխատանքներ իրականացնելու համար:

## **Տրանսպորտի ոլորտ**

2018թ. 1-ին կիսամյակի ընթացքում համայնքում ճանապարհաշինության բնագավառում ծախսերի ծավալը կազմել է 2 մլն 953 հազար դրամ։ Իրականացվել են համայնքային ենթակայության ճանապարհների և ինժեներական կառույցների սպասարկման, շահագործման և պահպանման աշխատանքներ, կանոնավոր իրականացվել են ճանապարհների աղով և ավազով մշակման աշխատանքները։Բյուրակն և Գտաշեն բնակավայրերում 2-ական կմ ճանապարհների հարթեցման և փոսալցման աշխատանքների իրականացման նպատակով անցկացվել է մրցույթ, արդյունքում կնքվել է պայմանագիր**:** Ճանապարհների ընթացիկ վերանորոգման աշխատանքները կիրականացվեն երկրորդ կիսամյակի ընթացքում։

Ֆինանսական միջոցների անբավարարությամբ պայմանավորված՝ առաջին կիսամյակում չի իրականացվել «Ամասիա համայնքի միջբնակավայրային երթուղին սպասարկելու նպատակով մարդատար տրանսպորտային միջոցի ձեռքբերման և շահագործման աշխատանքների իրականացում» ծրագիրը**։** Ծրագիրը կիրականացվի երկրորդ կիսամյակի ընթացքում, քանի որ հարկերի հավաքագրման հետ կապված՝ 2-րդ կիսամյակում դեռևս սպասելիքներ կան։

## **Կրթության ոլորտ**

Ամասիա համայնքում 2018 թվականի 1-ին կիսամյակում գործել են թվով 1 համայնքային ենթակայության նախադպրոցական ուսումնական հաստատություն և 1 արտադպրոցական դաստիարակության հիմնարկ։ ՆՈՒՀ-ի կրթական ծառայություններից օգտվել են 60 երեխաներ, իսկ արտադպրոցական դաստիարակության ծառայություններից՝ 24 երեխաներ: Կրթության ոլորտի ծրագրերը կիսամյակային կտրվածքով ամբողջությամբ ֆինանսավորվել են համայնքի բյուջեից և իրականացվել են ՏԱՊ-ով պլանավորված ցուցանիշներին համապատասխան։

## **Մշակույթի և երիտասարդության հետ տարվող աշխատանքների ոլորտ**

Համայնքում գործում են երեք գրադարաններ՝ Ամասիա, Բանդիվան և Ջրաձոր բնակավայրերում։

Ոլորտում իրականացվող ծրագրերից մեկը «Ամասիա, Բանդիվան և Ջրաձոր բնակավայրերում գրադարանների գործունեության ապահովումն» է: Համայնքի ֆինանսական կարողությունները չեն բավարարում գրքային ֆոնդը թարմացնելու և գրադարանային ծառայությունների մատուցման որակը բարձրացնելու համար, այդուհանդերձ նկատվում է գրադարաններից օգտվողների թվի աճ։ Գրադարանային ծառայություններից օգտվել են շուրջ 135 ընթերցողներ։ Մշակույթի ոլորտում 2018թ. առաջին կիսամյակի ընթացքում իրականացվել են պետական մշակութային քաղաքականությունից բխող տարաբնույթ միջոցառումներ՝ կապված ՀՀ ազգային և պետական տոների, հոբելյանական նշանակության միջոցառումներ հետ։ Ամասիայի համայնքապետարանի աջակցությամբ միջոցառումներ են կազմակերպվել համայնքի բոլոր բնակավայրերում։

## **Ֆիզիկական կուլտուրայի և սպորտի ոլորտ**

Ոլորտի աշխատանքները կազմակերպվել են Ամասիա համայնքի 2018թ. ՏԱՊ-ով պլանավորված ցուցանիշներից որոշակի շեղումներով: Համայնքի բյուջեի ֆինանսավորմամբ առաջին կիսամյակում ապահովվել է Ամասիա և Բանդիվան բնակավայրերի մարզադպրոցների գործունեությունը: Ֆիզիկական կուլտուրայի և սպորտի զարգացման առումով կարևորվել է համայնքի Ամասիա և Բանդիվան բնակավայրերի մարզադպրոցների մաշված մարզական գույքի փոխարինումը նորով, որը նախատեսվում է իրականացնել երկրորդ կիսամյակի ընթացքում, քանի որ առաջին կիսամյակի ընթացքում համայնքի բյուջեում առկա ֆինանսական միջոցները բավարար չեն եղել ծրագիրն ամբողջությամբ իրականացնելու համար: Մատուցվող մարզական ծառայությունները հասանելի են համայնքի բնակիչներին, քանի որ բոլոր բնակավայրերում առկա են սպորտային խմբեր։

## **Սոցիալական պաշտպանության ոլորտ**

2018թ. ընթացքում, նախորդ տարվա համեմատ, պետական բյուջեից ընտանեկան նպաստ ստացողների թիվը կրճատվել է 11-ով, որը պայմանավորված է ՀՀ Կառավարության 2017 թվականի հուլիսի 13-ի թիվ 841-Ա որոշմամբ կատարված փոփոխություններով: Արդյունքում փոփոխվել են գործազուրկի, ընտանիքի «բացակա» կամ որևէ սոցիալական խումբ չունեցող անդամին սոցիալական աջակցություն տրամադրելու պայմանները։ Այս փոփոխությամբ պայմանավորված, ավելացել է համայնքի բյուջեից սոցիալական աջակցություն ստացողների թիվը։ 2018 թվականի առաջին կիսամյակի ընթացքում համայնքապետարանի կողմից 395 հազար դրամի չափով սոցիալական աջակցություն են ստացել 42 ընտանիք՝ պլանավորված 35-ի փոխարեն։ Ոլորտում հիմնական շեշտը դրվում է ոչ թե միանվագ դրամական օգնությունների տրամադրմանը, այլ միայնակ ծերերի խնամքին: Համայնքում հուլիս ամսից իրականացվում է միայնակ ծերերի խնամքի ծրագիր:

## **Գյուղատնտեսություն ոլորտ**

Համայնքում վերջին տարիներին առաջընթաց է գրանցվել հողագործության ոլորտում։ Կես տարում համայնքում ավելացել է գյուղատնտեսությամբ զբաղվողների թիվը, ավելացել է նաև համայնքի կողմից վարձակալությամբ տրամադրվող հողակտորների թիվը, որոնք հիմնականում օգտագործվում են հացահատիկային մշակաբույսերի ցանքսի նպատակով: Բուսաբուծության արտադրանքի ծավալների նվազման պատճառ է հանդիսացել անջրդի տարածքներում տեղումների և հակակարկտային կայանների բացակայությունը։ Համայնքի մշակվող գյուղատնտեսական նշանակության հողերի մակերեսի տեսակարար կշիռը գյուղատնտեսական նշանակության հողերի ընդհանուր մակերեսի մեջ կազմել է 31%, ինչը ավել է պլանավորված ցուցանիշից։ 2018 թվականի հուլիսի 1-ի դրությամբ գյուղատնտեսության ոլորտում իրականացվել են 7 մլն 686 հազար դրամի ներդրումներ։ ՀՏԶՀ-ի աջակցությամբ համայնքում իրականացվում է «Գյուղատնտեսական տեխնիկայի ձեռք բերման և պահպանման աշխատանքների իրականացում» ծրագիրը, որի արդյունքում համայնքը կունենա բավարար քանակությամբ գյուղտեխնիկա բերքահավաքի սեզոնին աշխատանքները պատշաճ կերպով կազմակերպելու, ճանապարհները հարթեցնելու և սելավատարները մաքրելու համար։ Գյուղատնտեսության բնագավառում համայնքում հաշվարկվել է 3% զբաղվածության աճ։

## **Շրջակա միջավայրի պահպանության ոլորտ**

2018թ. ՏԱՊ-ին համապատասխան համայնքի բոլոր բնակավայրերում ապահովվել են սանիտարահիգիենիկ բավարար պայմաններ, փողոցները մաքուր են, այգիներն ու պուրակները՝ խնամված։ Համայնքում աղբահանության աշխատանքներն առավել արդյունավետ կատարելու նպատակով վերանայվել է աղբահանության գրաֆիկը, Ամասիա և Արեգնադեմ բնակավայրերում իրականացվել են կանոնավոր աղբահանության աշխատանքներ, մյուս բնակավայրերում աղբամանների բացակայության պատճառով կանոնավոր աղբահանություն կազմակերպելը գրեթե հնարավոր չի եղել։ Առաջին կիսամյակի ընթացքում համայնքի բնակիչների աջակցությամբ կազմակերպվել է 3 շաբաթօրյակ, ձորակներն ու գլխավոր փողոցները մաքրվել են աղբից։

# **Եզրակացություններ և առաջարկություններ**

Համայնքի ՏԱՊ-ի մոնիթորինգի պլանի կատարումը դիտարկելիս, կարելի է տեսնել, որ համայնքի 2018 թվականի ՏԱՊ-ով սահմանված ծրագրերը առաջին կիսամյակի ընթացքում իրականացվել են ինչպես որոշակի թերացումներով, այնպես էլ՝ գերակատարումներով։ Ծրագրերի իրականացման ընթացքը և ստացված արդյունքները դիտարկելիս, հստակ երևում է, որ համայնքում ծրագրերի իրականացման համար նախատեսված միջոցները ծախսվել են սահմանված նպատակներին համապատասխան, որոշ դեպքերում առկա են տնտեսումներ։ Շատ դեպքերում թերակատարումները պայմանավորված են եղել արդյունքային ցուցանիշների ճշգրիտ պլանավորման անհնարինությամբ։

Հարկ է նշել, որ անկախ ՏԱՊ-ում սահմանված նպատակներից և ծրագրերից, ծրագրերի իրականացման թերակատարումից կամ գերակատարումից, համայնքում դեռևս շատ հարցեր մնում են չլուծված, որի արդյունքում համայնքի զարգացումը շատ դանդաղ է ընթանում։

Հիմնվելով սույն հաշվետվությունում կատարված վերլուծության արդյունքների և եզրակացությունների վրա՝ հիմնական առաջարկությունները հետևյալներն են՝

* Տնտեսված միջոցներն ուղղել համայնքի ՆՈՒՀ ՀՈԱԿ-ներում նոր խմբերի բացմանը, մատուցվող ծառայությունների ծավալի ավելացմանն ու որակի բարձրացմանը,
* Շարունակական աշխատանքներ իրականացնել համայնքում ինչպես մասնավոր հատվածի, այնպես էլ տարբեր դոնոր կազմակերպությունների կողմից միջոցներ ներգրավելու ուղղությամբ,
* Կրկին վերանայել աղբահանության գրաֆիկը, համայնքի բոլոր բնակավայրերում իրականացնել աղբահանության աշխատանքներ,
* Զարգացնել միջհամայնքային համագործակցությունը հարևան համայնքների հետ,
* ՏԱՊ-ում ներառված ծրագրերի յուրաքանչյուր միջոցառման նկարագրության, արդյունքային ցուցանիշների սահմանման և իրականացման ընթացքի վերլուծությունը իրականացնել համայնքապետարանի համապատասխան բաժինների և ՀՈԱԿ-ների կողմից, հետո նոր ամփոփել։

# **Հավելվածներ**

## **Հավելված 1**

**Համայնքի 2018թ. ՏԱՊ-ի ծախսերի կատարողականը՝ ըստ ծրագրերի, 1-ին կիսամյակ**

|  |  |  |  |
| --- | --- | --- | --- |
| **Ցուցանիշներ** | **2018թ. ՏԱՊ -ի 1-ին կիսամյակի պլանային (հազ. դրամ)** | **2018թ.ՏԱՊ -ի 1-ին կիսամյակի փաստացի (հազ. դրամ)** | **2018թ. ՏԱՊ-ի 1-ին կիսամյակի կատարողական, % (1-ին կիսամյակի պլանի նկատմամբ)** |
| **ԸՆԴԱՄԵՆԸ ԾԱԽՍԵՐ** | **141199.0** | **64937.8** | **46.0** |
| **Ոլորտ 1. Ընդհանուր** | **45996.2** | **37651.0** | **81.9** |
| Ծրագիր 1. Ընդհանուր բնույթի համայնքային ծառայությունների մատուցում | 45996.2 | 37651.0 | 81.9 |
| **Ոլորտ 2. Պաշտպանության կազմակերպում** | **-** | **-** | **-** |
| **Ոլորտ 3. Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում** | **-** | **-** | **-** |
| **Ոլորտ 4. Քաղաքաշինություն և կոմունալ տնտեսություն** | **5300.0** | **1067.5** | **20.1** |
| Ծրագիր 1. Ամասիա բնակավայրի բազմաբնակարան շենքերի տանիքների և շքամուտքերի վերանորոգման և զբոսայգու բարեկարգման աշխատանքների իրականացում | 1600.0 | 0.0 | 0.0 |
| Ծրագիր 2. Ամասիա համայնքում գիշերային լուսավորության իրականացում | 3700.0 | 1067.5 | 28.9 |
| **Ոլորտ 5. Հողօգտագործում** | **-** | **-** | **-** |
| **Ոլորտ 6. Տրանսպորտ** | **7000.0** | **2953.1** | **42.2** |
| Ծրագիր 1. Ամասիա համայնքի ներհամայնքային ճանապարհների վերանորոգման աշխատանքների իրականացում | 3000.0 | 2953.1 | 98.4 |
| Ծրագիր 2. Ամասիա համայնքի միջբնակավայրային երթուղին սպասարկելու նպատակով մարդատար տրանսպորտային միջոցի ռեձքբերման և շահագործման աշխատանքների իրականացում | 4000.0 | 0.0 | 0.0 |
| **Ոլորտ 7.** **Առևտուր և ծառայություններ** | **-** | **-** | **-** |
| **Ոլորտ 8. Կրթություն** | **7980.9** | **7980.9** | **100.0** |
| Ծրագիր 1. Համայնքի Ամասիա և Ողջի բնակավայրերում նախադպրոցական կրթության ծառայությունների մատուցում | 7385.9 | 7385.9 | 100.0 |
| Ծրագիր 2. Ամասիա բնակավայրում արտադպրոցական դաստիարակության ծառայության մատուցում | 595.0 | 595.0 | 100.0 |
| **Ոլորտ 9. Մշակույթ և երիտասարդության հետ տարվող աշխատանքներ** | **4160.0** | **4024.0** | **96.7** |
| Ծրագիր 1. Մշակութային, մարզական և հոգևոր կյանքի աշխուժացում | 400.0 | 264.0 | 66.0 |
| Ծրագիր 2. Ամասիա, Բանդիվան և Ջրաձոր բնակավայրերում գրադարանների գործունեության ապահովում | 3760.0 | 3760.0 | 100.0 |
| **Ոլորտ 10. Առողջապահություն** | **-** |  | **--** |
| **Ոլորտ 11. Ֆիզիկական կուլտուրա և սպորտ** | **6319.4** | **2159.7** | **34.2** |
| Ծրագիր 1. Համայնքի Ամասիա և Բանդիավան բնակավայրերում մարզադպրոցների գործունեության ապահովում | 6319.4 | 2159.7 | 34.2 |
| **Ոլորտ 12.** **Սոցիալական պաշտպանություն** | **600.0** | **395.0** | **65.8** |
| Ծրագիր 1. Աջակցություն համայնքի սոցիալապես անապահով բնակիչներին | 600.0 | 395.0 | 65.8 |
| **Ոլորտ 13. Գյուղատնտեսություն** | **62398.5** | **7686.6** | **12.3** |
| Ծրագիր 1. Գյուղատնտեսության զարգացման համար նախադրյալների ստեղծում | 3898.5 | 3898.5 | 100.0 |
| Ծրագիր 2. Գյուղատնտեսական տեխնիկայի ձեռք բերման և պահպանման աշխատանքների իրականացում | 58500.0 | 3788.1 | 6.5 |
| **Ոլորտ 14.** **Անասնաբուժություն և բուսասանիտարիա** | **-** | **-** | **-** |
| **Ոլորտ 15.** **Շրջակա միջավայրի պահպանություն** | **1444.0** | **1020.0** | **70.6** |
| Համայնքի Ամասիա, Արեգնադեմ, Բանդիվան և Հովտուն բնակավայրերում աղբահանության և սանիտարական մաքրման աշխատանքների իրականացում | 1444.0 | 1020.0 | 70.6 |
| **Ոլորտ 16. Զբոսաշրջություն** | **-** | **-** | **-** |
| **Ոլորտ 17. Տեղական ինքնակառավարմանը բնակիչների մասնակցություն** | **-** | **-** | **-** |

## **Հավելված 2**

**Համայնքի ՏԱՊ-ի մոնիթորինգի և գնահատման պլանը**

**Համայնքի 2018թ. ՏԱՊ-ում ներառված ծրագրի արդյունքային ցուցանիշների մոնիթորինգի և գնահատման վերաբերյալ տեղեկատվության ներկայացումը**

|  |  |  |  |  |  |
| --- | --- | --- | --- | --- | --- |
| **Ոլորտ 1. Ընդհանուր** | | | | | |
| **Ծրագիր 1. Ընդհանուր բնույթի համայնքային ծառայությունների մատուցում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. Արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Համայնքի աշխատակազմի աշխատողներ | 41 | 41 | - | Թվաքանակի փոփոխություններ տեղի չեն ունեցել։ |
| **Ելքային (քանակական)** | ՏԻՄ-երի, աշխատակազմի գործունեության վերաբերյալ բնակիչների կողմից ստացվող դիմում-բողոքների թվի նվազում (%-ով) | 3 | 95 | 92 | Ստացված դիմում-բողոքների քանակի ուսումնասիրությունը ցույց տվեց, որ նախորդ տարվա համեմատ ՏԻՄ-երի, աշխատակազմի գործունեության վերաբերյալ բնակիչների կողմից ստացվող դիմում-բողոքների թիվը նվազել է 95%-ով։ Արդյունքում շեղումը պլանավորման նկատմամբ կազմեց 92%, որը անսպասելի արդյունք էր, քանի որ ամբողջ կիսամյակի ընթացքում ստացվել է ընդամենը 1 դիմում-բողոք (գրավոր)։ |
| **Ելքային (որակական)** | Անշարժ գույքի հարկի բազայում առկա անճշտությունների նվազեցում, % | 2 | 2 | - | Ծանոթ լինելով համակարգային թերություններին` հնարավոր է դարձել պլանավորված ցուցանիշին համապատասխան արդյունք ապահովել։ |
| **Ելքային (ժամկետայնության)** | Աշխատակազմում ստացված մեկ դիմումին պատասխանելու միջին ժամանակը, օր | 4 | 3 | -1 | Համայնքի պաշտոնական համացանցային կայքի առկայությունը ( [www.amasia.am](http://www.amasia.am) ) հնարավորություն է տալիս ավելի արագ և արդյունավետ կազմակերպել աշխատանքները, համայնքի բնակիչները հնարավորություն ունեն կայքի միջոցով ծանոթանալու համայնքապետարանի կողմից մատուցվող ծառայություններին, սպասարկման վճարներին, բյուջեից իրականացվող ծախսերին, ինչի արդյունքում նվազել է ստացվող դիմում բողոքների քանակը։ |
| **Վերջնական արդյունքի** | Բնակչությանը մատուցվող հանրային ծառայությունների որակը,  շատ վատ, վատ, բավարար, լավ, գերազանց | լավ | լավ | - | [www.amasia.am](http://www.amasia.am) պաշտոնական համացանցային կայքի միջոցով իրականացված հարցումների արդյունքում պարզ է դարձել, որ բնակիչների մեծ մասը ՏԻՄ-երի կողմից մատուցվող հանրային ծառայությունների որակը գնահատում է «լավ»: |
| **Ծախսեր, հազ. դրամ** | **45996.2** | | **37651.0** | **-8345.2** | **Շեղումը պայմանավորված է Արեգնադեմ, Բանդիվան, Բյուրակն, Գետաշեն, Հովտուն, Մեղրաշատ, Ողջի, Ջրաձոր բնակավայրերի վարչական ղեկավարների նստավայրերի շենքերի և գույքի ընթացիկ նորոգման, նոր գույքի ձեռք բերման աշխատանքների գնման գործընթացների ոչ լրիվ կազմակերպման հետ ։** |

|  |  |  |  |  |  |
| --- | --- | --- | --- | --- | --- |
| **Ոլորտ 4. Քաղաքաշինություն և կոմունալ տնտեսություն** | | | | | |
| **Ծրագիր 1. Ամասիա բնակավայրի բազմաբնակարան շենքերի տանիքների և շքամուտքերի վերանորոգման և զբոսայգու բարեկարգման աշխատանքների իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Շինարարական աշխատանքներն իրականացնող աշխատակիցների թիվը | 2 | 2 | - | Շինարարական աշխատանքներ իրականացնող աշխատակիցների հաստիքները չեն փոփոխվել։ |
| **Ելքային (քանակական)** | Բազմաբնակարան շենքերի թիվը, որոնց տանիքները վերանորոգվել են | 6 | 0 | -6 | Վերանորոգման աշխատանքները նախատեսված է սկսել հուլիսից, առաջին կիսամյակում իրականացվել են նախահաշվային աշխատանքներ և հայտարարվել է մրցույթ՝ անհրաժեշտ նյութերի ձեռք բերման համար: |
| Բազմաբնակարան շենքերի թիվը, որոնց շքամուտքերը վերանորոգվել են | 6 | 0 | -6 | Քանի որ շենքերի տանիքների վերանորոգումն ավելի հրատապ բնույթ էր կրում, և վթարային իրավիճակն առավել ռիսկային էր դարձել, քան պլանավորման փուլում էր, ուստի շքամուտքերի վերանորոգման և զբոսայգու բարեկարգման համար նախատեսված գումարն ուղղվեց տանիքների վերանորոգմանը: |
| **Ելքային (որակական)** | Զբոսայգու վիճակը | բավարար | - | շեղումը մեկնաբանված է |
| **Ելքային (ժամկետայնության)** | Բազմաբնակարան շենքերի տանիքների վերանորոգման տևողությունը, օր | 40 | - | շեղումը մեկնաբանված է | Բազմաբնակարան շենքերի տանիքների վերանորոգման աշխատանքները կիրականացվեն երկրորդ կիսամյակի ընթացքում։ |
| **Վերջնական արդյունքի** | Նորոգված տանիքներ ունեցող բազմաբնակարան շենքերի տեսակարար կշիռն ընդհանուրի մեջ, % | 15 | - | շեղումը մեկնաբանված է | Քանի որ շենքերի տանիքների վերանորոգման աշխատանքները նախատեսվում է իրականացնել 2-րդ կիսամյակի ընթացքում, իսկ շքամուտքերի վերանորոգման միջոցներն ուղղվել են տանիքների վերանորոգմանը, ուստի վերջնական արդյունքի ցուցանիշների հետ կապված հաշվարկներ չեն իրականացվել։ |
| Նորոգված շքամուտքեր ունեցող բազմաբնակարան շենքերի տեսակարար կշիռն ընդհանուրի մեջ, % | 15 | - | շեղումը մեկնաբանված է |
| Համայնքի բնակիչների կարծիքը զբոսայգու բարեկարգման աշխատանքների վերաբերյալ, շատ վատ, վատ, բավարար, լավ, գերազանց | բավարար |  | շեղումը մեկնաբանված է | Զբոսայգու բարեկարգման համար նախատեսված միջոցները ուղղվել են շենքերի տանիքների վերանորոգման աշխատանքների իրականացմանը։ |
| **Ծախսեր, հազ. դրամ** | **1600** | | **-** | **շեղումը մեկնաբանված է** | **Հիմնական շեղումը պայմանավորված է նախագծանախահաշվային աշխատանքների իրականացմամբ, շենքերի տանիքների փլուզման ռիսկով պայմանավորված՝ նոր նախագծանախահաշվային փաստաթղթերի պատրաստման անհրաժեշտություն առաջացավ։ Արդյունքում փոփոխվեցին ծրագրի իրականացման միջոցառումները և ժամկետները։** |

|  |  |  |  |  |  |
| --- | --- | --- | --- | --- | --- |
| **Ոլորտ 4. Քաղաքաշինություն և կոմունալ տնտեսություն** | | | | | |
| **Ծրագիր 2. Ամասիա համայնքում գիշերային լուսավորության իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Համայնքապետարանից՝ փողոցների գիշերային լուսավորության անցկացման աշխատանքները կազմակերպող և վերահսկող աշխատակիցների թիվը | 2 | 2 | - | Աշխատակիցների թիվը մնացել է անփոփոխ։ |
| **Ելքային (քանակական)** | Փողոցների արտաքին լուսավորության համակարգի երկարությունը, կմ | 6 | - | շեղումը մեկնաբանված է | Աշխատանքները կիրականացվեն 2-րդ կիսամյակի ընթացքում, 1-ին կիսամյակի ընթացքում կատարվել են միայն նախագծանախահաշվային փաստաթղթերի պատրաստման աշխատանքներ |
| **Ելքային (որակական)** | Երթևեկության անվտանգության մակարդակի բարձրացում՝ այո, ոչ | այո | ոչ | շեղումը մեկնաբանված է | Շինարարական աշխատանքները նախատեսված է սկսել երկրորդ կիսամյակում, այդ պատճառով երթևեկության անվտանգությունը դեռևս չի բարձրացել։ |
| **Ելքային (ժամկետայնության)** | Գիշերային լուսավորության ժամերի թիվը օրվա կտրվածքով՝ ձմռանը, ժամ | 4 | 4 | - | Ծառայությունը մատուցվել է պլանավորված ամբողջ ժամանակահատվածում: Ժամկետների հետ կապված չկան շեղումներ: |
| Գիշերային լուսավորության ժամերի թիվը օրվա կտրվածքով՝ ամռանը, ժամ | 3 | 3 | - |
| **Վերջնական արդյունքի** | Համայնքում էներգախնայող լամպերով լուսավորվող տարածքների մակերեսի տեսակարար կշիռը լուսավորվող տարածքների ընդհանուր մակերեսի մեջ, % | 10 | 10 | - | Պլանավորված ցուցանիշին համապատասխան ձեռք են բերվել և տեղադրվել էներգախնայող լամպեր։ |
| **Ծախսեր, հազ. դրամ** | **3700.0** | | **1067.5** | **-2632.5** | **Հիմնական շեղումը պայմանավորված է գնման գործընթացի ժամկետների խախտմամբ։ Առաջին կիսամյակում կատարվել են պլանավորման և գնման գործընթացները, իսկ աշխատանքները և վճարումները կիրականացվեն երկրորդ կիսամյակում։** |

|  |  |  |  |  |  |
| --- | --- | --- | --- | --- | --- |
| **Ոլորտ 6. Տրանսպորտ** | | | | | |
| **Ծրագիր 1. Ամասիա համայնքի ներհամայնքային ճանապարհների վերանորոգման աշխատանքների իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Տեղափոխվող հողի և խճի ծավալը, տոննա | 4 | - | շեղումը մեկնաբանված է | Աշխատանքները նախատեսված է սկսել հուլիսից, առաջին կիսամյակում իրականացվել են նախահաշվային աշխատանքներ և հայտարարվել է մրցույթ՝ աշխատանքների իրականացման համար: |
| **Ելքային (քանակական)** | Նորոգված համայնքային ճանապարհներ և փողոցներ, մ | 55 | - | շեղումը մեկնաբանված է |
| **Ելքային (որակական)** | Բարեկարգ միջբնակավայրային ճանապարհների մակերեսի տեսակարար կշիռն ընդհանուրի կազմում, % | 30 | - | շեղումը մեկնաբանված է | Քանի որ ճանապարհների նորոգման աշխատանքները իրականացվելու են 2-րդ կիսամյակում, ցուցանիշի փաստացի արժեքը չի հաշվարկվել։ |
| **Ելքային (ժամկետայնության)** | Համայնքի կենտրոնից բնակավայրեր հասնելու միջին ժամանակի կրճատում, րոպե | 15 | - | շեղումը մեկնաբանված է | Ցուցանիշի փաստացի արժեքը կհաշվարկվի 2-րդ կիսամյակի ընթացքում։ |
| **Վերջնական արդյունքի** | Ներհամայնքային ճանապարհների սպասարկման, շահագործման և պահպանման ծառայությունների մատուցման որակը՝ շատ վատ, վատ, բավարար, լավ, գերազանց | լավ | լավ | շեղումը մեկնաբանված է | Փաստացի արժեքի «լավ» ցուցանիշը վերաբերում է հունվարից մինչև ապրիլ ընկած ժամանակահատվածում իրականացված ձմեռային սպասարկմանը, իսկ ամառային սպասարկում չի կատարվել: |
| **Ծախսեր, հազ. դրամ** | **3000.0** | | **2953.1** | **-46.9** | **Հիմնական շեղումը կապված է մատակարարող ընկերությունների կողմից ստացված ցածր գնային առաջարկով։** |

|  |  |  |  |  |  |
| --- | --- | --- | --- | --- | --- |
| **Ոլորտ 6. Տրանսպորտ** | | | | | |
| **Ծրագիր 2. Ամասիա համայնքի միջբնակավայրային երթուղին սպասարկելու նպատակով մարդատար տրանսպորտային միջոցի ձեռքբերման և շահագործման աշխատանքների իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Համայնքում կահավորված ավտոբուսային կանգառների թիվը, | 5 | 5 | - | Ֆինանսական միջոցները չեն բավարարել ծրագրի իրականացման համար։ Ծրագիրը կիրականացվի երկրորդ կիսամյակի ընթացքում, քանի որ, հարկերի հավաքագրման հետ կապված, 2-րդ կիսամյակում դեռևս սպասելիքներ կան։ |
| **Ելքային (քանակական)** | Միջբնակավայրային հասարակական տրանսպորտի երթուղիների թիվը | 2 | 2 | - |
| **Ելքային (որակական)** | Համայնքի բնակիչների կարծիքը համայնքը սպասարկող հասարակական տրանսպորտի աշխատանքների վերաբերյալ, շատ վատ, վատ, բավարար, լավ, գերազանց | բավարար | - | շեղումը մեկնաբանված է |
| **Ելքային (ժամկետայնության)** | Միջբնակավայրային հասարակական տրանսպորտի աշխատանքի ժամերի քանակը օրվա ընթացքում, ժամ | 8 | - | շեղումը մեկնաբանված է |
| **Վերջնական արդյունքի** | Բնակավայրերի միջև տրանսպորտային կապի առկայություն՝ այո, ոչ | այո | ոչ | շեղումը մեկնաբանված է |
| **Ծախսեր, հազ. դրամ** | **4000.0** | | - | շեղումը մեկնաբանված է |

|  |  |  |  |  |  |
| --- | --- | --- | --- | --- | --- |
| **Ոլորտ 8. Կրթություն** | | | | | |
| **Ծրագիր 1. Համայնքի Ամասիա և Ողջի բնակավայրերում նախադպրոցական կրթության ծառայությունների մատուցում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Մանկապարտեզի գույքի միավորների թիվը | 170 | 170 | - | Մանկապարտեզներում առկա գույքը բավարարում է սանիտարահիգիենիկ և անվտանգության նորմերին՝ մանկապարտեզների կողմից ծառայությունների մատուցման բավարար մակարդակ ապահովելու համար, այդ պատճառով նոր գույքային միավորներ ձեռք բերելու համար միջոցներ չեն հատկացվել։ |
| **Ելքային (քանակական)** | ՆՈՒՀ-եր հաճախող երեխաների ընդհանուր թիվը | 60 | 60 | - | Ֆինանսական միջոցների սղության պատճառով հնարավոր չէ ավելի շատ երեխաների ընդունել մանկապարտեզ։ |
| **Ելքային (որակական)** | Ծնողների կարծիքը ՆՈՒՀ-երի կողմից մատուցվող ծառայությունների վերաբերյալ՝ շատ վատ, վատ, բավարար, լավ, գերազանց | լավ | լավ | - | Մանկապարտեզ հաճախող երեխաների ծնողների շրջանում բանավոր հարցումների իրականացման ժամանակ պարզվել է, որ նրանք ունեն «լավ» կարծիք ՆՈՒՀ-երի կողմից մատուցվող ծառայությունների վերաբերյալ։ |
| **Ելքային (ժամկետայնության)** | Նախադպրոցական կրթության ծառայության մատուցման օրերի թիվը շաբաթվա ընթացքում, օր | 5 | 5 | - | Ծառայությունը մատուցվել է պլանավորված ամբողջ ժամանակահատվածում: Ժամկետների հետ կապված չկան շեղումներ: |
| **Վերջնական արդյունքի** | Մատուցվող նախադպրոցական կրթության ծառայության հասանելիությունը համայնքի կենտրոն չհանդիսացող բնակավայրերի բնակիչներին, % | 40 | 40 | - | Համայնքի 9 բնակավայրերից միայն 1-ում է գործում մանկապարտեզ, այն էլ ֆինանսական միջոցների սղության պատճառով ի վիճակի չեն ծառայություն մատուցելու ամբողջ բնակչությանը։ |
| **Ծախսեր, հազ. դրամ** | **7385.9** | | **7385.9** | **-** | **Ծրագրի իրականացման ընթացքում ծախսերը կատարվել են պլանավորված ցուցանիշին համապատասխան։** |

|  |  |  |  |  |  |
| --- | --- | --- | --- | --- | --- |
| **Ոլորտ 8. Կրթություն** | | | | | |
| **Ծրագիր 2. Ամասիա բնակավայրում արտադպրոցական դաստիարակության ծառայության մատուցում** | | | | | |
| **Արդյունքային ցուցանիշները** | | **2018 թ., 1-ին կիսամյակ/տարեկան** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | «Լեգո-լաբ ակումբի» գույքի միավորների թիվը | 120 | 120 | - | «Լեգո-լաբ ակումբում» առկա գույքը բավարարում է ծառայությունների մատուցման բավարար մակարդակ ապահովելու համար, այդ իսկ պատճառով նոր գույքային միավորներ ձեռք բերելու անհրաժեշտություն չի եղել։ |
| **Ելքային (քանակական)** | «Լեգո-լաբ ակումբ» հաճախող երեխաների ընդհանուր թիվը` | 26 | 24 | -2 | Շեղումը կապված է համապատասխան դիմումների քանակի և բնակչության տեղաշարժի հետ, ինչը պլանավորման ժամանակ հնարավոր չէ կանխատեսել։ |
| **Ելքային (որակական)** | Մատուցվող արտադպրոցական դաստիարակության ծառայության հասանելիությունը համայնքի բնակիչներին, % | 20 | 20 | - | Համայնքի կազմի մեջ մտնում են 9 բնակավայրեր, որոնցից միայն Ամասիայում է գործում արտադպրոցական դաստիարակության հիմնարկ, որը անգամ իր ամբողջ ծավալով գործելու դեպքում չի կարող ամբողջ շահառուներին մատուցել արտադպրոցական դաստիարակության ծառայություններ։ |
| **Ելքային (ժամկետայնության)** | Արտադպրոցական դաստիարակության ծառայության մատուցման օրերի թիվը տարվա ընթացքում, օր | 120 տարեկան֊֊/42 առաջին կիսամյակ | 42 | - | Ծառայությունների մատուցման ժամկետների հետ կապված չկան փոփոխություններ: |
| **Վերջնական արդյունքի** | Մատուցվող արտադպրոցական դաստիարակության ծառայության հասանելիությունը համայնքի կենտրոն չհանդիսացող բնակավայրերի բնակիչներին, % | 10 | 10 | - | Արտադպրոցական դաստիարակության ծառայության հասանելիության ցածր մակարդակը պայմանավորված է բնակավայրերի միջև հեռավորությամբ, շատ հաճախ ծնողները հնարավորություն չունեն երեխաներին մինչև Ամասիա հասցնել, այս և նմանատիպ այլ գործոնները հաշվի առնելով, ինչպես նաև շահառուների շրջանում անցկացված բանավոր հարցման արդյունքները ամփոփելով՝ կարելի է ասել, որ արտադպրոցական դաստիարակության ծառայության հասանելիությունը համայնքի բնակիչներին կազմել է 10%։ |
| **Ծախսեր, հազ. դրամ** | **595.0** | | **595.0** | **-** | **Ծրագրի իրականացման ընթացքում ծախսերը կատարվել են պլանավորված ցուցանիշին համապատասխան։** |

|  |  |  |  |  |  |
| --- | --- | --- | --- | --- | --- |
| **Ոլորտ 9. Մշակույթ և երիտասարդության հետ տարվող աշխատանքներ** | | | | | |
| **Ծրագիր 1. Մշակութային, մարզական և հոգևոր կյանքի աշխուժացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Մարզադաշտերի թիվը | 2 | 2 | - | Համայնքում նոր մարզադաշտեր չեն կառուցվել |
| **Ելքային (քանակական)** | Տարվա ընթացքում կազմակերպված մարզական մրցաշարերի թիվը | 2 | 4 | 2 | Առաջին կիսամյակի ընթացքում պլանավորված 2 մրցաշարերի փոխարեն կազմակերպվել են 4-ը ։ |
| Տարվա ընթացքում կազմակերպված մշակութային միջոցառումների թիվը | 9 տարեկան/ 5 առաջին կիսամյակ | 5 | - | Մշակութային միջոցառումները կազմակերպվել և անցկացվել են պլանավորված ցուցանիշին համապատասխան։ |
| **Ելքային (որակական)** | Համայնքի ապահովվածությունը մարզադաշտերով և խաղահրապարակներով, % | 33 | 33 | - | Համայնքի կազմի մեջ մտնող 9 բնակավայրերից միայն 2-ում կան մարզադաշտեր։ |
| **Ելքային (ժամկետայնության)** | Համայնքում կազմակերպված մշակութային միջոցառումների թիվը | 5 | 5 | - | Մշակութային միջոցառումները կազմակերպվել են պլանավորված ցուցանիշին համապատասխան։ |
| **Վերջնական արդյունքի** | Մատուցվող մշակութային ծառայությունների մատչելիությունը համայնքի բնակիչներին, % | 70 | 70 | - | Մատուցվող մշակութային ծառայությունները գնահատվել են 70%, քանի որ համայնքի բոլոր բնակավայրերում կազմակերպվել են սահմանված թվով մշակութային միջոցառումներ, մի քանիսում անցկացվել են մրցաշարեր։ |
| Մշակութային խմբակներում ընդգրկված երեխաների թվի տեսակարար կշիռը համապատասխան տարիքի երեխաների թվի կազմում, % | 40 | 38 | -2 | Առկա շեղումը պայմանավորված է պլանավորվածից ավելի քիչ դիմումների առկայությամբ, բնակչության տեղաշարժով, որոնք պլանավորման ժամանակ հաշվի չեն առնվել։ |
| **Ծախսեր, հազ. դրամ** | **400.0** | | **264.0** | **136.0** | **Շեղումը պայմանավորված է որոշ միջոցառումների իրականացման հետ կապված ծախսերի տնտեսումով։ Մրցաշարերի և միջոցառումների մի մասը հնարավոր է եղել իրականացնել բարերարների աջակցությամբ։ Տնտեսված միջոցները կօգտագործվեն երկրորդ կիսամյակի ընթացքում։** |

|  |  |  |  |  |  |
| --- | --- | --- | --- | --- | --- |
| **Ոլորտ 9. Մշակույթ և երիտասարդության հետ տարվող աշխատանքներ** | | | | | |
| **Ծրագիր 2. Ամասիա, Բանդիվան և Ջրաձոր բնակավայրերում գրադարանների գործունեության ապահովում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Գրքային ֆոնդի ծավալը, կտոր գիրք | 30000 | 30000 | - | Գրքային ֆոնդը մնացել է անփոփոխ |
| **Ելքային (քանակական)** | Գրադարաններից օգտվողների թիվը | 120 | 135 | 15 | Առաջին կիսամյակի ընթացքում ավելացել է գրադարաններից օգտվողների թիվը։ |
| **Ելքային (որակական)** | Բնակիչների կարծիքը մատուցվող գրադարանային ծառայությունների վերաբերյալ | դրական | դրական | - | Բնակչության շրջանում բանավոր հարցումների իրականացման ժամանակ պարզվել է, որ բնակչությունն ունի դրական կարծիք մատուցվող գրադարանային ծառայությունների վերաբերյալ։ |
| **Ելքային (ժամկետայնության)** | Գրադարանային ծառայությունների մատուցման օրերի թիվը տարվա ընթացքում, օր | 248 տարեկան/ 181 առաջին կիսամյակ | 181 | - | Ծառայությունների մատուցման ժամկետների հետ կապված չկան փոփոխություններ: |
| **Վերջնական արդյունքի** | Տարվա ընթացքում գրադարանից օգտվող բնակիչների թվի տեսակարար կշիռը բնակիչների ընդհանուր թվի մեջ, % | 6.3 | 7.1 | 0.8 | Առաջին կիսամյակի ընթացքում գրադարաններից օգտվողների թիվը ավելացել է 0.8%-ով։ |
| **Ծախսեր, հազ. դրամ** | **3760.0** | | **3760.0** | **-** | **Ծրագրի իրականացման ընթացքում ծախսերը կատարվել են պլանավորված ցուցանիշին համապատասխան։** |

|  |  |  |  |  |  |
| --- | --- | --- | --- | --- | --- |
| **Ոլորտ 11. Ֆիզիկական կուլտուրա և սպորտ** | | | | | |
| **Ծրագիր 1. Համայնքի Ամասիա և Բանդիավան բնակավայրերում մարզադպրոցների գործունեության ապահովում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Համայնքում մարզական սարքավորումների թիվը, | 30 | 30 | - | Առաջին կիսամյակի ընթացքում նոր մարզական սարքավորումներ ձեռք չեն բերվել։ |
| **Ելքային (քանակական)** | Ձեռքբերված մարզական գույքի միավորների թիվը | 15 | - | շեղումը մեկնաբանված է | Ֆինանսական միջոցների անբավարարության պատճառով մարզական գույքի ձեռք բերման աշխատանքներ չեն իրականացվել, ծրագիրը հնարավոր կլինի իրականացնել միայն բյուջեի պլանավորված մուտքերն ամբողջությամբ ապահովելու դեպքում։ |
| **Ելքային (որակական)** | Մարզադպրոցի գույքի և սարքավորումների վիճակը, շատ վատ / վատ / բավարար / լավ / գերազանց | բավարար | բավարար | - | Մարզադպրոցում առկա գույքը և սարքավորումները բավարար են ծառայությունների մատուցման բավարար մակարդակ ապահովելու համար, սակայն նոր գույքի և սարքավորումների ձեռք բերման անհրաժեշտություն է զգացվում։ |
| **Ելքային (ժամկետայնության)** | Մարզադպրոցների կողմից ծառայությունների մատուցման օրերի թիվը շաբաթվա ընթացքում, օր | 3 | 3 | - | Ծառայությունների մատուցման ժամկետների հետ կապված չկան փոփոխություններ: |
| **Վերջնական արդյունքի** | Մատուցվող մարզական ծառայությունների մատչելիությունը համայնքի բնակիչներին՝ այո, ոչ | այո | այո | - | Մատուցվող մարզական ծառայությունները հասանելի են համայնքի բնակիչներին, քանի որ բոլոր բնակավայրերում առկա են սպորտային խմբեր։ |
| **Ծախսեր, հազ. դրամ** | **6319.4** | | **2159.7** | **-4159.7** | **Թերակատարումը պայմանավորված է ֆինանսական միջոցների սղությամբ։** |

|  |  |  |  |  |  |
| --- | --- | --- | --- | --- | --- |
| **Ոլորտ 12. Սոցիալական պաշտպանություն** | | | | | |
| **Ծրագիր 1.** **Աջակցություն համայնքի սոցիալապես անապահով բնակիչներին** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Սոցիալական ծրագրի առկայությունը, | այո | այո | - |  |
| **Ելքային (քանակական)** | Սոցիալական աջակցություն ստացած սոցիալապես խոցելի ընտանիքների թիվը | 35 | 42 | 7 | Շեղման պատճառը սոցիալական ծրագրի առկայությունն է։ |
| **Ելքային (որակական)** | Սոցիալական ծրագրի շահառուների բավարարվածությունը իրականացվող ծրագրից, % | 34 | - | -34 | Կիսամյակի ընթացքում բնակիչների կարծիքի վերաբերյալ հարցում չի իրականացվել: |
| **Ելքային (ժամկետայնության)** | Ծրագրի իրականացման ժամկետը, տարի | 1 | 6 ամիս | շեղումը մեկնաբանված է | Ծրագրի իրականացման ժամկետների հետ կապված շեղումներ չկան։ |
| **Վերջնական արդյունքի** | Սոցիալապես անապահով ընտանիքներին տրամադրվող սոցիալական աջակցության հասցեականության մակարդակի բարձրացում՝ այո, ոչ | այո | այո | - | Մանրակրկիտ մշակված սոցիալական ծրագիրը հնարավորություն է ընձեռել բարձրացնել սոցիալական աջակցության հասցեականության մակարդակը։ |
| **Ծախսեր, հազ. դրամ** | **600.0** | | **395.0** | **-205.0** | **Այս դեպքում ունենք ծախսերի տնտեսում։ Տնտեսված գումարները կօգտագործվեն երկրորդ կիսամյակի ընթացքում։** |

|  |  |  |  |  |  |
| --- | --- | --- | --- | --- | --- |
| **Ոլորտ 13. Գյուղատնտեսություն** | | | | | |
| **Ծրագիր 1. Գյուղատնտեսության զարգացման համար նախադրյալների ստեղծում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Հակակարկտային կայանի ստեղծման համար անհրաժեշտ տարածքների առկայություն, | այո | այո | - | Հակակարկտային կայանների կառուցման համար տարածքները առկա են, կայանների կառուցման աշխատանքները դեռևս ընթացքի մեջ են։ |
| **Ելքային (քանակական)** | Գյուղատնտեսությամբ զբաղվածների թվի տեսակարար կշիռը համայնքի բնակչության ընդհանուր թվի մեջ, % | 45 | 48 | 3 | Կես տարում համայնքում ավելացել է գյուղատնտեսությամբ զբաղվողների թիվը, ավելացել է նաև համայնքի կողմից վարձակալությամբ տրամադրվող հողակտորների թիվը: |
| **Ելքային (որակական)** | Գյուղատնտեսության բնագավառում զբաղվածության աճը նախորդ տարվա համեմատ, % | 2 | 3 | 1 |
| **Ելքային (ժամկետայնության)** | Ծրագրի իրականացման ժամկետը, տարի | 1 | 6 ամիս | շեղումը մեկնաբանված է | Ծրագրի իրականացման ժամկետների հետ կապված շեղումներ չկան։ Աշխատանքներն իրականացվում են պլանավորված ցուցանիշներին համապատասխան |
| **Վերջնական արդյունքի** | Հացահատիկային մշակաբույսերի բերքատվության մակարդակի բարձրացում, % | 3 | - | շեղումը մեկնաբանված է | Հացահատիկային մշակաբույսերի բերքատվության մակարդակը կգնահատվի տարեվերջին։ Նախորդ տարվա 24-25 ց-ի համեմատ այս տարի կանխատեսվում է 27-28 ց հացահատիկի բերք։ |
| **Ծախսեր, հազ. դրամ** | **3898.5** | | **3898.5** | **-** | **Ծրագրի իրականացման ընթացքում ծախսերը կատարվել են պլանավորված ցուցանիշին համապատասխան։** |

|  |  |  |  |  |  |
| --- | --- | --- | --- | --- | --- |
| **Ոլորտ 13. Գյուղատնտեսություն** | | | | | |
| **Ծրագիր 2. Գյուղատնտեսական տեխնիկայի ձեռք բերման և պահպանման աշխատանքների իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Աշխատակազմում ֆինանսական (այդ թվում՝ գույքի) կառավարման հարցերով զբաղվող աշխատողների թիվը | 5 | 5 | - | Աշխատակիցների թիվը չի փոփոխվել։ |
| **Ելքային (քանակական)** | Համայնքում գյուղատնտեսական տեխնիկայի միավորների քանակը | 4 | 6 | 2 | Դոնոր կազմակերպությունների աջակցությամբ ձեռք է բերվել 2 միավոր գյուղտեխնիկա։ |
| **Ելքային (որակական)** | Գյուղատնտեսության բնագավառում զբաղվածության աճը նախորդ տարվա համեմատ, % | 2 | 3 | 1 | Կես տարում համայնքում ավելացել է գյուղատնտեսությամբ զբաղվողների թիվը, ավելացել է նաև համայնքի կողմից վարձակալությամբ տրամադրվող հողակտորների թիվը: |
| **Ելքային (ժամկետայնության)** | Ծրագրի իրականացման ժամկետը, տարի | 1 | 6 ամիս | - | Ծրագրի իրականացման ժամկետների հետ կապված շեղումներ չկան։ Աշխատանքներն իրականացվում են պլանավորված ցուցանիշներին համապատասխան: |
| **Վերջնական արդյունքի** | Համայնքի մշակվող գյուղատնտեսական նշանակության հողերի մակերեսի տեսակարար կշիռը գյուղատնտեսական նշանակության հողերի ընդհանուր մակերեսի մեջ,% | 30 | 31 | 1 | Կես տարում համայնքում ավելացել է գյուղատնտեսությամբ, մասնավորապես՝ հողագործությամբ զբաղվողների թիվը։ |
| **Ծախսեր, հազ. դրամ** | **58500.0** | | **3788.1** | **-54711.9** | Ծրագիրը դեռևս ընթացքի մեջ է, շեղումը պայմանավորված է գնման գործընթացների հետ կապված որոշակի դժվարություններով։ |

|  |  |  |  |  |  |
| --- | --- | --- | --- | --- | --- |
| **Ոլորտ 15. Շրջակա միջավայրի պահպանություն** | | | | | |
| **Ծրագիր 1. Համայնքի Ամասիա, Արեգնադեմ, Բանդիվան և Հովտուն բնակավայրերում աղբահանության և սանիտարական մաքրման աշխատանքների իրականացում** | | | | | |
| **Արդյունքային ցուցանիշները** | | **2018 թ., 1-ին կիսամյակ** | | | |
| **Տեսակը** | **Անվանումը** | **Թիրախ․ արժեքը**  **(կիսամյակ)** | **Փաստ. արժեքը**  **(կիսամյակ)** | **Շեղումը** | **Մեկնաբանություն** |
| **Մուտքային** | Աղբահանություն և սանիտարական մաքրում իրականացնող աշխատակիցների թիվը | 5 | 5 | - | Աղբահանություն և սանիտարական մաքրում իրականացնող աշխատակիցների թիվը չի փոփոխվել։ |
| **Ելքային (քանակական)** | Խնամված կանաչ տարածքների տեսակարար կշիռն ընդհանուրի կազմում, % | 20 | - | -20 | Կանաչ տարածքների խնամքի փոխարեն անցկացվել են շաբաթօրյակներ համայնքի բոլոր բնակավայրերում։ |
| **Ելքային (որակական)** | Համայնքի բնակիչների բավարարվածությունը աղբահանություն և սանիտարական մաքրման ծառայությունից, % | 80 | 40 | -40 | Աղբամանների բացակայության պատճառով հնարավոր չէ կանոնավոր աղբահանության աշխատանքներ իրականացնել համայնքի բոլոր բնակավայրերում։ Աղբահանության աշխատանքներն իրականացվում են միայն Ամասիա և Արեգնադեմ բնակավայրերում։ |
| **Ելքային (ժամկետայնության)** | Աղբահանության ծառայության մատուցման հաճախականությունը (շաբաթվա կտրվածքով), օր | 2 | 2 | - | Աղբահանության ծառայության մատուցման հաճախականության հետ կապված շեղումներ չկան։ Ծառայությունը մատուցվել է պլանավորված ցուցանիշին համապատասխան։ |
| **Վերջնական արդյունքի** | Մաքուր բնակավայրեր, սանիտարահիգիենիկ բավարար պայմանների առկայություն՝ այո, ոչ | այո | այո | - | Կիսամյակային պլանով համայնքի բոլոր բնակավայրերում ապահովվել են սանիտարահիգիենիկ բավարար պայմաններ, փողոցներն ու շրջակա միջավայրը մեծամասամբ մաքուր են։ |
| **Ծախսեր, հազ. դրամ** | **1444.0** | | **1020.0** | **-424.0** | **Տեղի է ունեցել ծախսերի տնտեսում, տնտեսված գումարները կծախսվեն երկրորդ կիսամյակի ընթացքում։** |